Aktrise sing vir kinders | SARIE
FOTO: Leana Clunies-Ross 2 Mei 2014
Aktrise sing vir kinders	deur SARIE.com-span
Hanna Grobler se liefde vir kinders is niks nuut nie – haar Hanna Charity and Empowerment Foundation is bewys daarvan. En nou sing sy ook kinderliedjies.
Die aktrise het hard gewerk aan ’n nuwe reeks CD’s en DVD’s vir kinders saam met die karakter Buster die brak. In dié reeks moedig Hanna, oftwel juffrou Hanna, kinders aan om hul unieke gawes te ontdek.
Rooitapytstyl: Hanna by die SAMA’s
“Ek kan my vereenselwig met die boodskap wat Buster aan die kinders wil oordra: Om anders te wees is oukei, jy kan dit tot jou voordeel gebruik,” het sy verlede jaar in die Augustus-uitgawe van SARIE gesê.
As juffrou Hanna wys die aktrise, wat onlangs met die sanger Bok van Blerk getrou het, nie net haar eie sangtalent nie, maar ook haar liefde vir kinders.
Hanna en Bok van Blerk by vanjaar se Ghoema-toekenningsFOTO: Twitter
“Ek werk gereeld met kinders, ek sien hoe moeilik dit is om vir hulle hoop te verduidelik. Daardie CD, glo ek, gaan vir my ’n tool gee om vir kinders hoop te bring op maniere wat hulle kan verstaan,” het sy oor die projek gesê.
SARIE en Hanna kuier in Mauritius
“Buster die brak – almal het ’n gawe” is binnekort beskikbaar op CD en DVD. In die reeks dra Hanna en Buster belangrike lesse oor in 16 oorpsronklike liedjies, geskryf deur Johan Vorster.
Dis vir baie nog ’n skok. Gister op Stellenbosch het die Afrikaanse veteraan-aktrise Marga van Rooy haar stryd teen kanker verloor. Sy was 75 jaar oud, berig Netwerk24. “Ek gaan haar mis,” het die Afrikaanse akteur en regisseur Willie Esterhuizen …